謝人惠筍
作者：葛勝仲
朝代：宋

paragraphs: 籜龍初萌豹文點，味闕盤飱心正慊。
二公好事爲髠鋤，一日分甘香掩冉。
小靳全勝沈道虔，縱取何殊范元琰。
趣令庖宰事燒煮，未怕旁人呵聚斂。
白醪赤米最相稱，紫蓼綠葵當少貶。
驗長須知韓老嗜，稱冤却笑盧仝儉。
遥憐萌出盛家林，豈不懷歸畏官檢。
願君繼餉走輿隸，莫遣煙篁拂崖广。